burgasdotpro/wikipedia huggingface dataset:
Adelaide (trieda lodí)

Trieda Adelaide je trieda šiestich viacúčelových fregát založených na triede "Oliver Hazard Perry" a postavených pre Royal Australian Navy. Sú prvými austrálskymi vojnovými loďami s pohonom plynovými turbínami. Austrália získala celkovo šesť plavidiel tejto triedy, zavedených do služby v rokoch 1980–1993. Štyri z nich sú stále v aktívnej službe.
Stavba.
Prvé štyri plavidlá "Adelaide", "Canberra", "Sydney" a "Darwin" postavili americké lodenice, kým fregaty "Melbourne" a "Newcastle" boli postavené priamo v Austrálii.
Konštrukcia.
V predných častiach lodí sa nachádza jednoduché vypúšťacie zariadenie Mk 13, spoločné pre protilietadlové riadené rakety Standard SM-1MR (30 ks) a protilodné rakety Harpoon (6 ks). V delovej veži na nadstavbe je jeden 76,2mm kanón OTO Melara. Na streche hangáru je ďalej umiestnený jeden systém blízkej obrany Phalanx CIWS. Protiponorkovú výzbroj tvoria dva trojhlavňové 324mm protiponorkové torpédomety pre torpéda Mark 46 alebo MU90 Impact. V zadnej časti lode sa nachádza pristávacia plocha a hangár pre uskladnenie dvoch protiponorkových vrtuľníkov S-70B-2 Seahawk.
Pohonný systém tvoria dve plynové turbíny General Electric LM2500. Maximálna rýchlosť fregát dosahuje 29 uzlov (/h).
Sulfid germaničitý

Sulfid germaničitý je anorganická zlúčenina, ktorej vzorec je GeS2. 
Je to biela alebo bezfarebná kryštalická pevná látka, ktorá sa topí pri teplote približne 800 °C.
Sulfid germaničitý bol prvou známou zlúčeninou germánia. Objavil ho Clemens Winkler počas analýzy nerastu argyrodit. Sulfid germaničitý nie je rozpustný v kyslej vode, vďaka čomu ho bolo možné oddeliť od ostatných zlúčenín.
Majstrovstvá Európy v halovom pozemnom hokeji žien 2008

Majstrovstvá Európy v halovom pozemnom hokeji žien 2008 boli 14. majstrovstvá Európy žien v halovom pozemnom hokeji. Bolo to najvyššie kontinentálne podujatie EHF žien v halovom pozemnom hokeji v roku 2008. Konalo sa od 25.27. januára 2008 v Almerii, v Španielsku, za účasti 8 tímov. V Španielsku sa konali druhýkrát halové ME žien, keď predtým to bolo v roku 1998. Nemky sa stali trinástykrát majstrom Európy.
Stanislav Jevgrafovič Petrov

Stanislav Jevgrafovič Petrov (; * 7. september 1939† 19. máj 2017) bol ruský podplukovník Sovietskych vzdušných obranných síl vo výslužbe. 26. septembra 1983 bol hlavným dôstojníkom v stredisku velenia OKO (satelitný systém varujúci pred odpálením jadrových hlavíc) keď systém nahlásil odpálenie v USA. Petrov usúdil, že táto správa je falošný poplach. Toto rozhodnutie mohlo zabrániť mylnému odvetnému jadrovému útoku na USA a jeho západných spojencov. Neskoršie vyšetrovanie naozaj potvrdilo, že systém varovania pred jadrovým úderom mal poruchu.
Incident.
V noci na 26. septembra 1983 Petrov slúžil ako výkonný dôstojník veliaceho bodu Serpuchov-15 v Kalužskej oblasti asi 100 km od Moskvy. V priebehu noci systém varovania pred nepriateľským útokom jadrovými zbraňami varoval, že z amerických základní došlo k vypusteniu jadrových zbraní. Petrov analyzoval situáciu a zistil, že systém zachytil odpálenie iba z jednej z amerických základní jadrových medzikontinentálnych rakiet a aj tu sa zistilo iba niekoľko odpálených rakiet. Vzhľadom na to, že nešlo o plošný úder všetkými zbraňami zhodnotil, že pravdepodobne ide iba o falošný poplach.
Existujú niektoré pochybnosti o úlohe, ktorú zohralo rozhodnutie Petrova pri zabránení vzniku nukleárnej vojny. Podľa dokumentov Ruskej federácie sa nukleárna odveta zakladá vždy na viacerých zdrojoch, ktoré potvrdzujú útok. No incident odhalil chybu v sovietskom systéme varovania. Petrov tvrdí, že za svoj čin ho nepotrestali ani neodmenili.
Ak by Petrov nahlásil prilietajúce americké rakety, jeho nadriadení mohli spustiť útok proti Spojeným štátom, čim by urýchlili nasledujúcu jadrovú odpoveď zo strany USA. Petrov vyhlásil, že ide o falošný poplach. Neskôr bolo zjavné, že mal pravdu – nijaké rakety sa nepribližovali a počítačový systém v danom prípade zlyhal. Následne sa zistilo, že chybné hlásenia spôsobil nezvyčajný sklon slnečných lúčov na horných vrstvách oblakov, chybu neskôr opravili krížovými referenciami na geostacionárnej družice.
Majstrovstvá Európy v halovom pozemnom hokeji žien 2010

Majstrovstvá Európy v halovom pozemnom hokeji žien 2010 boli 15. majstrovstvá Európy žien v halovom pozemnom hokeji. Bolo to najvyššie kontinentálne podujatie EHF žien v halovom pozemnom hokeji v roku 2010. Konalo sa od 22.24. januára 2010 v Duisburgu, v Nemecku, za účasti 8 tímov. V Nemecku sa konali štvrtýkrát halové ME žien, keď predtým to bolo v rokoch 1981, 1987 a 1990. Ukrajinky získali svoju prvú medailu, a hneď zlatú.
Kara

Kara je juhokórejská hudobná skupina.
Fuj

Fuj môže byť:
FUJ môže byť:
Jaj

Jaj môže byť:
JAJ môže byť:
Zombi (mŕtvola)

Zombi alebo zombie alebo zombia (haitskou kreolčinou: "zonbi"; severnou mbundčinou: "nzumbe") je bytosť obľúbená predovšetkým v hororoch, čiastočne zodpovedajúca fextom. Tento termín rozšíril William Seabrook na konci 20. rokov 20. storočia vo svojej knihe "The Magic Island".
Pojem zombi sa odvodzuje od kultu vudu, v ktorom označuje úplne zotročenú osobu najčastejšie pod vplyvom omamných látok, slepo či nevedome vykonávajúcu príkazy iného človeka, ktorý ju ovláda. Takto bol zombi chápaný v kultúre od druhej polovice 20. rokov 20. storočia až do konca 60. rokov, kedy bol nakrútený film Gerogea Romera "Noc živých mŕtvol" (1968), v ktorom bol zombi ukázaný ako nemŕtvy: mŕtvola, ktorá vystupuje z hrobu a snaží sa uspokojiť svoju túžbu po krvi jedením čerstvého ľudského mäsa alebo mozgu. Po úspechu tohto filmu sa tento obraz zombi rozšíril v masovej kultúre a dnes už si málokto spája zombi s vudu, pretože sa nemŕtvi chápu v štýle Romera – je možné sa s nimi stretnúť vo filmoch, v počítačových hrách (napr. Resident Evil, , BloodRayne, Doom 3, Stubbs the Zombie – hra, kde naopak hráč hrá v úlohe nemŕtveho), RPG hrách (napr. All Flesh Must Be Eaten – hra, v ktorej je hlavnou myšlienkou vystupovanie zombi) a tiež v literatúre.
Ako zombi sa označuje aj filmový žáner, v ktorom dominujú živé mŕtvoly.
Počítačové a konzolové hry s tématikou „zombi“.
Najznámejšou hrou, ktorá bola postavená na zombi tematike a v podstate odštartovala žáner survival hororov je úspešná séria, "Resident Evil" od Capcom, ktorá bola uvedená najprv iba pre PlayStation v roku 1996 a neskôr pribudla verzia na ďalšie systémy a PC, táto séria bola neskôr aj sfilmovaná, inšpirácia hrou však už bola iba čiastočná.
Z aktuálnych hier možno spomenúť "Left 4 Dead" od Valve Corporation a jej ďalší diel "Left 4 Dead 2". Množstvo iných hier s tematikou zombi sa zaoberá ich vyvolávaním (RPG hry) či hraním za nich ("Stubbs the Zombie"). Aj datadisk k hre "Red Dead Redemption Undead Nightmare" je známa hra s tématikou nemŕtvych.
Remake

Remake [rímejk] môže byť:
Jake Short

Jake Short (* 30. máj 1997, Indianapolis, Indiana, USA) je americký herec, známy ako „Fletcher Quimby“ v seriáli stanice Disney Channel A.N.T. Farm alebo ako ,Oliver" v seriáli Mighty Med a na programe Disney Channel. Vystupoval v niekoľkých reklamách, napríklad v reklame na pomarančový džús.
Kariéra.
Jeho prvá hlavná rola ako Fletcher Quimby, na stanici Disney Channel, bola v komediálnom seriáli "A.N.T. Farm". Zahral si aj ako Nose Noseworthy v roku 2009 v krátkom filme "Shorts", a rovnako tak aj v mnohých reklamách.
Začínajúc v roku 2013 si zahral rolu Olivera v originálnych Disney XD sériach "Mighty Med" a jeho pokračovania "".
Majstrovstvá Európy II. divízie v halovom pozemnom hokeji mužov 2008

Majstrovstvá Európy II. divízie v halovom pozemnom hokeji mužov 2008 boli 6. majstrovstvá Európy II. divízie mužov v halovom pozemnom hokeji. Bolo to druhé najvyššie kontinentálne podujatie EHF mužov v halovom pozemnom hokeji v roku 2008. Konalo sa od 18.20. januára 2008 v Kodani, v Dánsku, za účasti 8 tímov.
Samoplodenie

Samoplodenie (iné názvy: prvoplodenie, praplodenie, naivná abiogenéza, abiogenéza, archigónia, autogónia, heterogenéza, lat. "generatio spontanea", "generatio aequivoca", "generatio primaria", "archiogenesis", "archigonia") je vznik živých bytostí - alebo prvotný vznik života - bez rodičov, z inej látky (najčastejšie z neživých, anorganických látok - abiogenéza v užšom zmysle). Išlo o hypotézu v dávnejšej minulosti.
Sformuloval ju v 4. storočí pred Kr. grécky filozof Aristoteles, podľa ktorého živé organizmy, najmä hmyz, môže vznikať napr. zo špiny a odpadkov. Táto predstava bola rozšírená až do začiatku 19.storočia, kedy ju definitívne vyvrátil francúzsky chemik a mikrobiológ Louis Pasteur. Chybné Aristotelove závery však pokusmi vyvrátil už v roku 1765 taliansky biológ a fyziológ Lazzaro Spallanzani.
BMW X5

BMW X5 sa vyrába od roku 1999 nemeckou automobilovou spoločnosťou BMW – Bayerische Motoren Werke AG. Séria automobilov BMW X5 prechádzala dvoma generáciami. Prvá generácia – E53 sa vyrábala v rokoch 1999 – 2006, druhá generácia – E70 začala výrobu BMW X5 v roku 2006.
Prvá generácia BMW X5.
Výroba prvej generácie BMW X5 odštartovala v USA. Vyrábať v Nemecku sa začal v roku 2000. O tri roky neskôr, prešiel BMW X5 zmenou dizajnu hlavne v hmlovkách, svetlometoch, maske chladiča a kapote. Výkon motora sa zvýšil na 160 kW. Pridaná bola 6 – stupňová prevodovka a detailne prepracovaný systém pohonu zadných kolies.
Výhody automobilu tvorí vysoká kvalita a stabilita prednej masky, komfort, účinný brzdový systém (ocenený i štyrmi hviezdičkami v Euro NCAP crash testoch), dobrá trakcia a veľká palivová nádrž. Ale vysoká hmotnosť, malý úložný priestor a vysoká spotreba paliva, zaostávajú za prednosťami tohto vozidla.
Druhá generácia BMW X5.
Druhá generácia predstavená na autosalóne v Paríži v roku 2006, nahradila pôvodnú prvú generáciu verzie X5. BMW druhej generácie spustilo výrobu v meste Spartanburg v Južnej Karolíne. Na americký trh sa nová X5 dostala koncom roku 2006. Na európsky trh prišla v marci 2007.
Automobil sa vyznačuje vynikajúcimi jazdnými vlastnosťami, a priestorovým riešením zadných sedadiel. Facelift v roku 2010 priniesol zmenu svetlometov a novú LED optiku na parkovacích svetlách. 
BMW X5 M.
BMW X5 M vyrábané nemeckým automobilovým výrobcom BMW je športový SUV, na trhu dostupný od roku 2009
Prednosťami vozidla sa stali rozšírené blatníky, priestranný interiér, predný nárazník s veľkými nasávacími otvormi a silná vydutá kapota, ktoré zaručujú komfortnú a bezpečnú jazdu. Precíznosťou sa stal tvar písmena V ťahajúci sa od prednej kapoty cez nárazník, čo opticky znižuje ťažisko vozidla a dopĺňa celkový športový vzhľad vozidla. BMW X5 má zabudovaný V8 motor so zdvihovým objemom a celkovým výkonom 408 kW. Silná a odolne postavená karoséria chráni posádku auta pri náraze. Okrem šiestich airbagov obsahuje výbava vozidla i aktívne opierky hlavy určené pre predné sedadlá.
Majstrovstvá Európy II. divízie v halovom pozemnom hokeji mužov 2010

Majstrovstvá Európy II. divízie v halovom pozemnom hokeji mužov 2010 boli 7. majstrovstvá Európy II. divízie mužov v halovom pozemnom hokeji. Bolo to druhé najvyššie kontinentálne podujatie EHF mužov v halovom pozemnom hokeji v roku 2010. Konalo sa od 15.17. januára 2010 v Poznani, v Poľsku, za účasti 8 tímov.
BMW X3

BMW X3 je 5 – dverové SUV vyrábané Nemeckou automobilovou spoločnosťou BMW. BMW X3 predstavený prvýkrát vo Frankfurte nad Mohanom v roku 2003 sa na trh dostal v roku 2004 ako prvá generácia radu X3. Druhá generácia bola na trh uvedená v roku 2010.
Elektrické SUV BMW iX3 predstavené 14. júla
Prvá generácia E83 (2003 – 2010).
Výroba prvej generácie BMW X3 prebiehala v Rakúskom meste Graz. Rok 2003 priniesol výraznú zmenu faceliftu vozidla. Zmena sa najviac odrazila na svetlometoch, predných nárazníkoch, a zadnom spojleri. Zmena exteriéru aj interiéru odštartovala výrobu nových verzií radu X3 a to edície: Exclusive a Lifestile. Limitovaná edícia Sport Edition bola na trhu dostupná od konca roku 2009. BMW X3 získal ocenenia (štyri hviezdičky) v Euro NCAP crash testoch v roku 2008. Výroba automobilu bola v roku 2010 pozastavená.
Druhá generácia F25 (2010 – 2017).
Druhá generácia automobilov BMW X3 s interným označením F25 spustila svoju výrobu v meste Spartagurg v Južnej Karolíne. Novšia verzia X3 sa od predchádzajúcej prvej generácie odlišuje novou karosériou, svetlometmi, veľkosťou a novým štýlom, čím získalo vozidlo v Euro Crash testoch plný počet – 5 hviezdičiek. 
Bezpečnostná výbava obsahuje airbag pre vodiča aj spolujazdca, bočné airbagy, závesové hlavové airbagy, samonavíjacie pásy na sedadlách, aktívne opierky hlavy ako aj úchytné body na detské sedačky.
Vi sitter i Ventrilo och spelar DotA

„Vi sitter i Ventrilo och spelar DotA“ (niekedy skracovaná len na „DotA“) je skladba švédskeho eurodance hudobníka Basshuntera, ktorá obsahuje prvky skladby „Daddy DJ“ od skupiny Daddy DJ. Text piesne, vo švédčine hovorí o používaní VoIP programu Ventrilo počas hrania "" mapy Defense of the Ancients. Skladba obsahuje tiež prvky z hry. Bola vydaná ako singel z tretieho albumu Basshuntera "LOL &lt;(^^,)&gt;".
Zoznam skladieb.
CD Singel
Autogónia

Autogónia môže byť:
Čuangovia

Čuangovia (po čuangsky Bouчcueŋь/Bouxcuengh,  – pchin-jin "Zhuàngzú" – Čuang-cu) sú národ žijúci najmä v čínskej provincii Kuang-si a v západnej Číne, ale aj na území Vietnamu, Kambodže a Thajska. Ich predkovia patrili k pôvodnému a najstaršiemu obyvateľstvu Kuang-si. Ich počet sa odhaduje na 18,54 milióna.
Čuangovia sú najpočetnejšia národnostná menšina v Číne. Provincia Kuang-si, v ktorej prevažne žijú, sa oficiálne nazýva "autonómna oblasť Čuangov Kuang-si." Zakladateľom čuangských štúdií, ktorý sa zároveň zasadil o šírenie a ochranu čuangskej kultúry, bol Chuang Sien-fan. Čuangovia sú výrazne sinizovaní a ako národnostná menšina boli uznaní až v 50tych rokoch 20. storočia.
Milan Holubčík

Doc. Ing. Milan Holubčík, CSc. (* 28. apríl 1925, Oravská Lesná† 1982, Zvolen) bol slovenský lesník, dendrológ a vysokoškolský pedagóg.
Životopis.
V rokoch 1936 – 1944 študoval na gymnáziu v Dolnom Kubíne, v rokoch 1946 – 1949 na Vysokej škole poľnohospodárskeho a lesného inžinierstva v Košiciach. V rokoch 1948 – 1949 pôsobil na tejto vysokej škole ako asistent. Od roku 1953 odborný pracovník Výskumného ústavu lesného hospodárstva vo Zvolene.
Vo vedeckom výskume sa zameriaval na pestovanie a hospodársku úpravu lesov, na introdukciu cudzokrajných lesníckych výskumných drevín, od roku 1981 na genetiku a šľachtenie lesných drevín. Autor a spoluautor 120 vedeckých a odborných prác, prispieval do odborných časopisov a zborníkov.
Heterogenéza

Heterogenéza môže byť:
Sinis

Sinis alebo Sínis (starogr. Σίνις – Sinis, iný prepis Sínis; ) je v gréckej mytológii lupič z Isthmu neďaleko od mesta Korint.
Sinis bol synom známeho lupiča Prokrusta. Na svoje obete číhal v úzkom mieste Korintskej šije (Isthmos), ktorá spája Attiku a Peloponéz. Bol to silák hrozivého zjavu, ktorý pocestných nielen okradol, ale im tiež pripravil krutú smrť. Ako to už naznačuje jeho prezývka Pityokamtes čiže "Ohýbač borovíc", svoje obete priväzoval k vrcholkom dvoch ohnutých borovíc, prichytených k zemi. Keď vrcholky stromov uvoľnil, vymrštili sa a nešťastníka roztrhli.
Tomuto jeho hroznému počínaniu urobil rázny koniec mladý Théseus, ktorý vo svojich šestnástich rokoch putoval od svojho deda, troizenského kráľa Pitthea k svojmu nevlastnému otcovi Aigeovi do Atén. Théseus cestou vyhľadával dobrodružstvá, ktorými si chcel vydobyť slávu a dobré meno.
Théseus Sinida zabil rovnakým spôsobom, akým on zabíjal pocestných, podľa porekadla "kto s čím zachádza, s tým tiež schádza" našiel si teda smrť takú, akú rozdával. Rovnako tak dopadli aj ďalší lupiči, ktorí Théseovi pri putovaní do Atén skrížili cestu, boli to Perifétes, Skeirón, Kerkyón ako aj Sinidov otec Prokrustes.
Zneškodnenie Sinida zbavilo Isthmos od nebezpečenstva, ktoré hrozilo kupcom a pútnikom. Na pamiatku tohto víťazstva založil potom Théseus slávne Isthmijské hry.
Isthmijské hry sa vyvinuli z miestnych hier (7.storočie pred Kr.) na celogrécke. V starovekom Grécku patrili medzi panhelénske hry a konali sa v Korinte každé dva roky. Program mali podobný ako Olympijské hry.
Cirkev Cypru

Cirkev Cypru je jedna z autokefálnych pravoslávnych cirkví. Jej najvyšším predstaviteľom je arcibiskup Novej Justiniany a celého Cypru.
Cirkev pôsobí na teritóriu Cypru a má okolo 700 tisíc vyznávačov.
Dejiny kresťanstva na Cypre siahajú až do apoštolských čias keď na Cyprus prišiel aj apoštol Pavol s Barnabášom a Markom evanjelistom. Za prvého biskupa na Cypre je považovaný svätý Barnabáš. Cyperská cirkev je nezávislou od 5. storočia.
Hippodameia (dcéra Oinomaa)

Hippodameia (starogr. Ἱπποδάμεια – Hippodameia, ) je v gréckej mytológii dcéra kráľa Oinomaa v elidskej Pise.
Kráľovi Oinomaovi dávna veštba hovorila, že zahynie rukou svojho zaťa, preto jeho dcéra Hippodameia, preslávená svojou krásou, dlho márne čakala na ženícha. Jej otec totiž vyhlásil, že jej ruku dostane ten muž, ktorý ho porazí v konských pretekoch. S dodatkom, že porazeného prebodne oštepom a zotne mu hlavu.
Keď do Pisy dorazil Pelops, syn Tantalov, zdobili hradnú bránu hlavy už trinástich nápadníkov. Pelopovi sa však Hippodameia natoľko páčila, že o ňu aj napriek tomu chcel bojovať. Požiadal kráľa o jej ruku a bol vyzvaný na preteky. Obaja súperi mali vynikajúce záprahy aj vozy – ten Oinomaov bol od jeho otca, boha vojny Area rovnako ako kone, ktoré nikdy neprehrali, aj keď kráľ svojím súperom dokonca dával náskok. Voz Pelopov mal krídelká na kolesách, podľa iných ale mal okrídlené kone. Pravda je, že Pelops nechcel nič riskovať a požiadal kráľovského vozataja Myrtila, aby pre neho urobil službu. Myrtilos kývol, uvoľnil vo voze zákolník a Oinomaos, ktorý sa tryskom blížil k cieľu a už s vystretým oštepom chcel zabiť Pelopa, v cieľovej rovinke vypadol z voza a roztrieštil si hlavu.
Jeho pomocník Myrtilos za zradu svojho kráľa nedostal sľúbenú odmenu, chcel vraj dokonca pol kráľovstva, nedočkal sa ani vďaky. Jeho nový kráľ ho zrazil zo skaly. Poslednými slovami pri páde Myrtilos Pelopa a jeho budúce pokolenia preklial. A jeho otec, boh Hermes, dohliadol, aby prekliatie našlo svoje naplnenie.
Pelops „ľutoval“ kráľovu smrť, obetoval bohom, dodržal povinný smútok a potom sa oženil s krásnou Hippodameiou a prevzal následníctvo trónu. Mal so svojou manželkou veľa synov, z ktorých v bájach vynikli hlavne svojou krutosťou najmä Atreus a Thyestes.
Gény a činy ich deda Tantala aj ich otca im viedli myseľ i ruku, takže násilnou smrťou zomrel rad mužov Pelopovho rodu, medzi nimi aj Atreus a Thyestes.
Pelops mal tiež nemanželského syna. S nymfou Axiochou splodil syna Chrysippa. Jeho postavenie v rodine bolo už od začiatku zložité, jeho macocha ako aj nevlastní bratia ho nemali radi. Po čase sa stalo, že Chrysippa nechal uniesť tébsky kráľ Laios, ktorý sa do neho zamiloval. Hippodameia vtedy navádzala svojich synov, aby Chrysippa utopili v studni, ale oni to odmietli. Preto sa sama kráľovná vkradla v noci do spálne kráľa Laia a vedľa neho ležiaceho Chrysippa prebodla. Podozrenie z vraždy by padlo na Laia, ale Chrysippos poslednými slovami pri umieraní obvinil nevlastnú matku. Pohnútky k tomuto činu sa hľadali v neláske Hippodameie a jej vlastných synov, ale aj z obáv, aby Pelops neodkázal svoju moc a majetok práve ľavobočkovi a vynechal svojich vlastných synov. Hippodameia údajne po čine utiekla a spáchala samovraždu.
Po smrti Chrysippa vyslovil Pelops ďalší rad prekliatí – za túto vraždu preklial svojich synov Atrea i Thyesta a tiež kráľa Laia, aby zahynul rukou svojho syna. Čo sa tiež stalo, jeho vrahom sa stal jeho nepoznaný syn Oidipus.
Sealand

Sealand, dlhý tvar Sealandské kniežatstvo (angl. "Principality of Sealand"), je samozvané kniežatstvo s rozlohou , ktoré vyhlásil 2. septembra 1967 Paddy Roy Bates. Je to vlastne plošina z druhej svetovej vojny, ktorá sa nachádza v Severnom mori, neďaleko od Anglicka (). Na území Sealandu v súčasnosti žije 30 osôb. 
Sealand pôvodne ležal v medzinárodných vodách, ale po medzinárodnom posune hraníc výsostných vôd v roku 1987 už (aspoň z pohľadu Spojeného kráľovstva) leží vo výsostných vodách Spojeného kráľovstva. 
Sealand má aj pasy, občianske preukazy a svoju menu – sealandský dolár, ktorý je kurzovo rovný s americkým dolárom.
Micubiši A7M

Micubiši A7M "Reppú" (; v preklade: "Hurikán"; spojenecké kódové označenie: „Sam“) bolo japonské jednomiestne jednomotorové palubné stíhacie lietadlo určené pre operačné použitie v Japonskom cisárskom námornom letectve ako náhrada za lietadlá A6M Zero.
Vznik a vývoj.
Micubiši A7M bol navrhnutý ako nástupca slávneho stíhacieho lietadla A6M Zero. Projekt lietadla A7M sa prvýkrát začal riešiť už v roku 1940, no z dôvodu využitia konštruktérov Micubiši na riešení iných verzií lietadla A6M boli práce na ňom znovu obnovené až v roku 1942. Podľa špecifikácie malo ísť o stíhacie lietadlo vyzbrojené kanónmi s maximálnou rýchlosťou /hod a schopnosťou vystúpať do výšky za menej ako 6 minút. Konštruktér Jiro Horikoši odporúčal podľa výpočtov na tieto špecifikácie motor Micubiši MK9A, resp. 9B, ale námorný úrad povolil menej výkonný motor Nakadžima Homare 22. Prvý prototyp bol postavený v roku 1944. Bol veľmi dobre ovládateľný, no naplnili sa Horikošiho výpočty, keď so slabším motorom dosahoval stroj rýchlosť len /hod a výšku dosahoval za viac ako 10 minút. Následne na to bol zmenený dizajn prednej časti trupu kvôli zabudovaniu motora Micubiši MK9A. Takto upravená verzia dostala označenie A7M2 a prvýkrát vzlietla v októbri 1944. Letové vlastnosti A7M2 boli veľmi uspokojujúce a rozhodlo sa ihneď spustiť sériovú výrobu. Nakoniec bol ale dokončený len jeden sériový stroj v dôsledku zemetrasenia a bombardovania výrobného závodu na motory MK9A v Nagoji. Bola projektovaná aj verzia pre pozemné základne A7M3-J, resp. Model 34, ktorá mala byť poháňaná motorom MK9C s mechanickým trojstupňovo riadeným preplňovaním, no žiadny prototyp nakoniec nebol postavený.
Majstrovstvá Európy v hádzanej mužov 1994

Majstrovstvá Európy v hádzanej mužov 1994 bol prvý turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Porte a Almade, v Portugalsku v dňoch od 3.12. júna 1994, za účasti 12 tímov. Víťazom turnaja sa stalo , ktoré vo finálovom stretnutí zvíťazilo nad .
Zoznam národných parkov v USA

V Spojených štátoch amerických sa nachádza 58 chránených území klasifikovaných ako národné parky, ktoré spravuje National Park Service, ktorá je agentúrou ministerstva vnútra. Každý z národných parkov musí byť vyhlásený zákonom prijatým Kongresom. Prvým národným parkom sa stal Yellowstonský národný park, ktorý vznikol v roku 1872 potom, čo prezident Ulysses S. Grant podpísal príslušný zákon. Medzi najstaršie národné parky tak isto patrí Yosemitský národný park a Národný park Sequoia, vyhlásené v roku 1890. V roku 1916 bola zákonom "Organic Act" zriadená National Park Service. Národné parky obvykle predstavujú rozmanitosť prírodných zdrojov na rozsiahlych územiach. Mnoho z nich bolo pred svojim vyhlásením chránených ako Národná pamiatka na základe zákona "Antiquities Act". Sedem amerických národných parkov je spojených s Národnou chránenou oblasťou, z ktorých šesť sa nachádza na Aljaške. Aj keď sú tieto parky a chránené oblasti spravované dohromady, sú považované za samostatné jednotky a ich rozloha nie je zahrnutá do nižšie uvedenej tabuľky. Najnovším národným parkom je Great Sand Dunes vyhlásený v roku 2004.
Národné parky sa nachádzajú v dvadsiatich siedmich štátoch USA a na nezačlenenom území Americkej Samoi a Amerických Panenských ostrovov. Najviac národných parkov sa nachádza na Aljaške a v Kalifornii (v každom štáte 8), ktoré nasleduje Utah s piatimi národnými parkmi a Colorado so štyrmi. Rozlohou najväčším národným parkom je Wrangell-St. Elias s celkovou plochou 32 tisíc km2, zatiaľ čo najmenší je Hot Springs s rozlohou menšou než . Celková rozloha územia chránených ako národné parky je zhruba 210 tisíc km2, čo je priemerne na každý park. Medián rozlohy parkov je však nižší a činí . Najnavštevovanejším národným parkom je Great Smoky Montains s viac než deviatimi miliónmi návštevníkmi v roku 2008, nasledovaný Grand Canyonom s viac než štyrmi miliónmi. Štrnásť národných parkov je zapísaných na zozname Svetového dedictva UNESCO.
Abioglyf

Abioglyf (z gr.) je sedimentárna textúra, druh nerovnosti na vrstvových plochách bridlíc či iných sedimentárnych hornín anorganického pôvodu. Môže vzniknúť mechanickou cestou najmä v dôsledku činnosti vody (tzv. "mechanoglyf") alebo pri diagenéze. Väčšinou vzniká ako stopa po vlečení materiálu po dne, prúdová stopa, stopa po vtláčaní sedimentu, čerina a podobne. Opakom abioglyfov sú bioglyfy, ktoré vznikli v dôsledku činnosti organizmov.
Rozoznávajú sa:
Abionóza

Abionóza (z gr.) je poškodenie rastlín vyvolané abiotickými faktormi, látkami znečisťujúcimi životné prostredie, alebo nesprávnym postupom pri pestovaní rastlín (hnojenie, chemické postreky a pod.).
Abiotický faktor

Abiotické faktory alebo abiotické zložky (prostredia) sú krajinné faktory (zložky) neživej prírody, ktoré vytvárajú podmienky pre existenciu života. Súbor abiotických zložiek prostredia sa označuje ako abiotický komplex krajiny.
Existuje viacero druhov abiotických faktorov:
Súhrn abiotických faktorov vytvára tzv. "stanovište", ktoré – ak je osídlené živými organizmami – sa nazýva "biotop".
Každý z faktorov má na dané prostredie zásadný vplyv a vzájomne sa ovplyvňujú: napríklad pôda, jej množstvo a zloženie, ovplyvňuje kolobeh vody – množstvo, ktoré je schopná zadržať, jej vyparovanie a podobne. Naopak voda ovplyvňuje pôdu (erózia, chemické zloženie atď.).
Saint-Raphaël

Saint-Raphaël môže byť:
Majstrovstvá Európy v hádzanej mužov 1996

Majstrovstvá Európy v hádzanej mužov 1994 bol v poradí 2. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Seville a Ciudad Reale, v Španielsku v dňoch od 24. mája2. júna 1996, za účasti 12 tímov. Nováčikmi turnaja boli družstvá Česka a Zväzovej republiky Juhoslávia. Titul získalo , ktoré vo finálovom stretnutí zvíťazilo nad domácim .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 1997, ktoré organizovalo Japonsko. Kvalifikovali sa na ne 4 najlepšie družstvá.
Zoznam osobností Saint-Raphaël

Zoznam osobností narodených v Saint-Raphaël:
Laufer

Laufer:
BMW rad 5 Gran Turismo

BMW GT 5 (Grand Turismo) je 5-dverový sedan patriaci do vyššej triedy so zošikmenou zadnou časťou. Prvýkrát bolo vozidlo predstavené na medzinárodnej automobilovej výstave v roku 2009 vo Frankfurte nad Mohanom. Charakteristickým znakom BMW GT 5 je predĺžená predná kapota, dlhý rázvor a strešná línia klesajúca v štýle coupé, čím pôsobí vozidlo opticky ľahším a kompaktnejším dojmom. Grand Turismo poskytuje veľký priestor, výborné jazdné vlastnosti, špičkový komfort a prvotriednu eleganciu. Dominantnou črtou je priestranný interiér z vysoko kvalitných materiálov. Komfort zaručujú i zvýšené pozície predných a zadných sedadiel, kde je možné nastaviť polohu sedadiel a sklon operadiel.
Výbava.
Originalitu automobilu zvýrazňujú dvojdielne dvere batožinového priestoru s alternatívnym typom otvárania – môžeme ho otvoriť ako krátke veko pod úrovňou zadného okna, alebo úplným vyklopením s cieľom využitia celej kapacity kufra, ktorá sa pohybuje od 440 do 590 litrov. . Dynamický tvar siluety GT 5 s celkovou dĺžkou 5 metrov, umocňuje i bezrámová konštrukcia dverí, ktoré sprístupňujú priestor pre štyroch pasažierov. 
K pocitu priestrannosti vo vozidle prispieva aj panoramatická strecha vyrobená zo skla s rozmermi 116 x . Výhodou pre vodiča pri riadení je systém Dynamic Drive Control, ktorý ovplyvňuje dynamiku riadenia prevodových stupňov ako aj reakcie motora. Pri parkovaní zaručuje spoľahlivosť program Comfort dostupný stlačením tlačidla Dynamic Drive Control, využívajúci namontovaný parkovací systém PDC, ktorý môže byť rozšírený o cúvaciu kameru. Vo výbave navyše figuruje funkcia Top View, ktorá využíva dve kamery v predných blatníkoch, ktoré vodičovi umožňujú dostatočne včas zaznamenať prichádzajúce vozidlo spoza rohu. Ďalšia funkcia takisto dostupná v rozšírenej výbave – Side View, zlepšuje vodičovi prehľad o dopravnej situácií pomocou dvoch kamier zabudovaných v spätných zrkadlách. Obraz snímaný všetkými štyrmi kamerami pomocou systému Top View a Side View spracúva centrálny počítač do formy celkového zobrazenia automobilu z vtáčej perspektívy na displeji e Drive nachádzajúcim sa na palubnej doske.
Bezpečnosť vozidla zaručuje ABS systém, brzdový systém, okrem elektronického programu stability sa v automobile nachádza 8 airbagov, bočné aj hlavové airbagy.
Motor.
Motorizáciu BMW radu 5 Gran Turismo tvorí dvojica zážihových a dvojica vznetových agregátov, ktorým asistuje osemstupňová automatická prevodovka. Všetky typy motorov BMW GT 5 spĺňajú emisnú normu EU5. Základný benzínový šesťvalec kombinuje technológiu dvojitého prepĺňania a priameho vstrekovania – High Precision Injection. 
Typy motorov.
Benzínové:
Dieselové:
HK Spartak Dubnica nad Váhom v sezóne 1994/1995

Sezóna 1994/1995 sa začala Slovenským pohárom v hokeji. Dubnica skončila v A – skupine na druhom mieste za neskorším víťazom pohára Duklou Trenčín a nepostúpila do ďalších bojov. Zároveň bola sezóna pre Dubnicu historicky prvou v extralige. Klub sa prebojoval do play-off kde vypadol v prvom kole a skončil na celkovom 8. mieste.
Extraliga.
Štvrťfinále (Play-off).
Vo svojej premiérovej sezóne v extralige skončila Dubnica po základnej časti na 8. mieste s počtom 31 bodov. Vo štvrťfinále nastúpili proti víťazovi základnej časti Dukle Trenčín. Po prehre vo štvrťfinále sa pre Dubnicu sezóna skončila.
Káder.
TRÉNER : Jozef ZAVADIL
HK Spartak Dubnica nad Váhom v sezóne 1995/1996

Sezóna 1995/1996 bola druhou dubnickou v najvyššej súťaži. Tím sa umiestnil na celkovom 8. mieste. Sezóna začala zápasmi Slovenského pohára. Dubnica v 1. kole vyradila klub HK Nitra po výsledku 5 : 2. V 2. kole narazila Dubnica na tím HC Košice a po prehre 1 : 5 v súťaži skončila.
Extraliga.
Štvrťfinále Play-off.
V druhej extraligovej sezóne skončila HK Spartak Dubnica nad Váhom po základnej časti na 7. mieste, čo bolo oproti minulej sezóne zlepšenie o jednu pozíciu. Aj tentoraz im na to stačilo 31 bodov. Keďže sa Trenčín oproti vlaňajšej sezóne zhoršil o jednu pozíciu, tak sa fanúšikovia na Považí opäť mohli tešiť na považské derby. V považskom derby sa však opakoval scenár z minulej sezóny. Aj tentoraz vyhral skúsenejší Trenčín 3 : 0 na zápasy (2 : 1, 8 : 1, 5 : 4). Sezóna sa opäť skončila pre Dubnicu vo štvrťfinále. V zápasoch o umiestnenie potom Dubnica prehrala s tímom HK Nitra 0 : 2 na zápasy (2 : 3 pp a 2 : 6) a s tímom Liptovského Mikuláša sa stretla o konečné 7. miesto. Po prehrách 0 : 2 na zápasy (2 : 4, 5 : 8) obsadila Dubnica konečné 8. miesto.
Relačná databáza

Relačná databáza sa vyznačuje údajmi, ktoré sú uložené v tabuľkách; je zložená z viacerých tabuliek, ktoré sú navzájom prepojené – musia mať medzi sebou vzťahy, väzby.
Tabuľka (relácia) je súborom údajov, ktoré sa týkajú jednej oblasti; skladá sa z polí (stĺpcov) a záznamov (riadkov).
Majstrovstvá Európy v hádzanej mužov 1998

Majstrovstvá Európy v hádzanej mužov 1998 bol v poradí 3. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Bolzane a Merane, v provincii Bolzano – Horná Adiža, v Taliansku v dňoch od 29. mája7. júna 1998, za účasti 12 tímov. Nováčikom turnaja boli družstvá Litvy, Macedónska a Talianska. Svoj druhý titul získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 1999, ktoré organizoval Egypt. Kvalifikovali sa na ne 4 najlepšie družstvá.
Organizátor.
Taliansko získalo právo organizovať ME 1998 v marci 1996, keď v hlasovaní delegátov EHF zvíťazilo s počtom hlasov 27 pred Švédskom (9 hlasov), Nórskom (7 hlasov) a Rakúskom (1 hlas). Pôvodne sa o organizáciu uchádzali mestá Rimini a Pesaro, kvôli finančným a logistickým problémom však bola organizácia presunutá v apríli 1997 do Južného Tirolska. Dejiskami zápasov boli arény Palaonda v Bolzane a Meranarena v Merane a rozpočet turnaja činil 1,7 miliardy ITL.
Tomáš Jurčo

Tomáš Jurčo môže byť:
Mojmír Božík

Mojmír Božík môže byť:
Majstrovstvá Európy v hádzanej mužov 2000

Majstrovstvá Európy v hádzanej mužov 2000 bol v poradí 4. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v Záhrebe a Rijeke, v Chorvátsku v dňoch od 21.30. januára 2000, za účasti 12 tímov. Nováčikmi turnaj boli družstvá Islandu, Nórska a Ukrajiny. Svoj tretí titul (druhý v rade) získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2001, ktoré organizovalo Francúzsko. Kvalifikovali sa na ne 4 najlepšie družstvá.
Christian Clavier

Christian Clavier (* 6. máj 1952, Paríž, Francúzsko) je francúzsky herec, scenárista a režisér, známy predovšetkým z komediálnych rolí. V medzinárodnom meradle sa stal známym v roku 1993 po natočení filmu "Návštevníci" režiséra Jeana-Marie Poirého. Takisto výrazná bola aj jeho rola Asterixa vo filmoch "Asterix a Obelix kontra Cézar" a "". Dňa 21. mája 2008 získal Rad čestnej légie.
Ľudovít Francúzsky (1661 – 1711)

Ľudovít Francúzsky, prezývaný "Le Grand Dauphin" či "Monseigneur" (* 1. november 1661, Fontainebleau, Francúzsko – † 14. apríl 1711, Meudon) bol francúzsky dauphin.
Životopis.
Ľudovít sa narodil ako prvé dieťa Ľudovíta XIV. a Márie Terézie Habsburskej. Ako ich jediné dieťa sa dožil dospelosti, ale na trón nikdy nenastúpil, zomrel skôr ako jeho otec.
Prezývku "Grand Dauphin" mal oprávnene, lebo bol skutočne fyzicky veľký. Otec pre neho od roku 1670 písal politické memoáre a jeho vzdelanie zveril najlepším učiteľom, medzi inými aj Bossuetovi. Dauphin však nejavil žiadny záujem o politiku, kvôli čomu ho Ľudovít XIV. považoval za neschopného.
Ľudovít bol verný a poslušný syn, nikdy otcovi neodporoval, ani neprotirečil. Keď už bol vo veku vhodnom účasti na zasadnutí kráľovskej štátnej rady, bol vždy prítomný, ale len dva razy dostal slovo.
Napriek tomu bol dauphin dobrosrdečný, ochotný a šarmantný človek, obľúbený na dvore i medzi ľudom. S otcom zdieľal vášeň pre dobré jedlo a poľovačku. 
7. marca 1680 sa oženil s bavorskou princeznou Máriou Annou. Po jej smrti sa v roku 1695 tajne oženil so svojou metresou Mademoiselle de Choin (* 1670 – † 1732). Počas Deväťročnej vojny sa prejavil ako statočný a šikovný veliteľ. 
Dauphin Ľudovít zomrel v roku 1711 na kiahne, čo ťažko zasiahlo jeho otca i francúzsky ľud. 
Genealógia.
Rodokmeň Ľudovíta v štyroch generáciách:
Sociálna fóbia

Sociálna fóbia (alebo "sociofóbia", "sociálna úzkostná porucha"; je psychická porucha charakterizovaná silným strachom z jednej alebo viacero sociálnych situácií a spoločenského styku s inými ľuďmi.
Klasifikácia podľa MKCH-10.
F40 Fóbicko-anxiózne poruchy
Symptómy.
Symptómy sociálnej fóbie sa delia na:
Pre pacientov trpiacich sociálnou fóbiou je typické vyhýbavé správanie, postihnutí sa vyhýbajú spoločenským aktivitám všetkého druhu. Tento neprimeraný strach z kontaktu s ľuďmi môže spôsobiť aj upieranie si aktivít, ktoré by mali mať normálne relaxačný charakter (napr. navštevovanie kultúrnych podujatí) a rovnako spôsobuje ťažkosti s vykonávaním bežných záležitostí (napr. nakupovanie, cestovanie). Pri kontakte s ľudmi sa dá u pacienta spozorovať výrazné úzkostné správanie ako nepozeranie sa do očí, otáčanie hlavou do strán, hmýrenie sa na stoličke, obhrýzanie nechtov a pod. Pacient má rovnako tendenciu k odvádzaniu pozornosti od svojej osoby, únikovému správaniu a tzv. „zabezpečovaciemu správaniu“ (postihnutý chce predísť úzkosti napr. konzumáciou alkoholu). Charakteristické sú aj pocity menejcennosti a pre vyhýbanie sa kontaktu s ľuďmi je pacient náchylný k izolácii. Prítomné sú tiež tzv. „úzkostné automatické myšlienky“, t. j. myšlienky, ktoré chorému automaticky prechádzajú myslou a majú úzkostný charakter. Tieto myšlienky sú skreslené, nezodpovedajú faktom, navodzujú neprimeraný strach, no jedinec im plne verí.
Športový klub Štart Nepočujúci 1947 Bratislava

Športový klub Štart Nepočujúci 1947 Bratislava je futbalový klub z Bratislavy. klub bol založený 6. júla 2011
Klub hrá súťaž, ktorú riadi Bratislavský futbalový zväz. Ten riadi oblastné súťaže v Bratislavskom kraji.
Dejiny klubu.
Futbalový klub vznikol zlúčením dvoch klubov FK Štart Bratislava a FK Nepočujúci. V samostatnej ére oboch klubov bol úspešnejší FK Štart Bratislava, ktorého najväčšie úspechy boli v roku 1998 kedy prvýkrát postúpili do IV. ligy.
Adresa.
Trnavská cesta 33/a, 831 04 Bratislava
Glacier National Park

Glacier National Park môže byť:
Martin Schulz

Martin Schulz (* 20. december 1955, Hehlrath, Nemecko) je nemecký politik, poslanec Európskeho parlamentu za Sociálnodemokratickú stranu Nemecka, od roku 2004 predseda socialistov v Európskom parlamente. Predseda Európskeho parlamentu v rozmedzí rokov 2012-2017.
Životopis.
Výuku na súkromnom katolíckom gymnáziu zanechal po deviatich rokoch štúdia.
V rokoch 19771982 spolupracoval s rôznymi kníhkupectvami a vydavateľstvami. V období rokov 19821994 bol majiteľom kníhkupectva.
V roku 1984 sa stal poslancom v meste Würselen v Severnom Porýní-Vestfálsku. V rokoch 19871998 v tom istom meste zastával funkciu primátora.
Politická činnosť zahŕňala postup na priečkach funkcií v rámci Sociálnodemokratickej strany Nemecka (SPD). V 1974 pristúpil z mládežníckej sociálnodemokratickej organizácie „Jusos“. V rokoch 19911999 bol členom straníckej rady SPD. V 1995 sa stal členom oblastného vedenia v regióne stredného Rýnu (Mittelrhein), v nasledujúcom roku bol vybraný na predsedu vedenia strany v Aachene. V 1999 sa stal členom celoštátneho vedenia strany.
V 1994 bol prvýkrát zvolený do Európskeho parlamentu. V nasledujúcich voľbách (1999, 2004 a 2009) sa úspešne uchádzal o znovuzvolenie. Zastával stanovisko koordinátora „podkomisie pre záležitosti obrany ľudských práv“ (DROI) v skupine PES v rokoch 19941996. Neskôr plnil podobnú funkciu v „komisii pre záležitosti občianskych slobôd, spravodlivosti a vnútorných vecí“ (LIBE) v rokoch 19962000. V rokoch 20002004 bol predsedom parlamentnej skupiny nemeckých sociálnych demokratov. Od 2002 bol prvým podpredsedom parlamentnej skupiny socialistov a od roku 2004 jej predsedom.
17. januára 2012 vystriedal na poste predsedu Európskeho parlamentu Jerzyho Buzka. 17. januára 2017 ho vystriedal Antonio Tajani. Pri voľbe nového predsedu EP sa rozpadla parlamentná koalícia Európskej ľudovej strany (EPP) a PES, pričom novú tvorí EPP a ALDE.
Súkromný život.
Je ženatý, má syna a dcéru.
Highway to Hell (singel)

„Highway to Hell“ je úvodná skladba albumu "Highway to Hell" (1979) a dvanásta skladba z koncertného albumu "AC/DC Live" austrálskej hard rockovej skupiny AC/DC. V roku 1979 bola skladba vydaná ako singel.
Skladbu napísali Bon Scott, Angus Young a Malcolm Young, pričom hlavný gitarový riff vytvoril Angus Young. V roku 2009 vyhrala skladba „Highway to Hell“ v kategórii "Most Played Australian Work Overseas" na Australasian Performing Right Association (APRA) Awards. Singel sa udržal 45 týždňov v rebríčku German Singles Chart, hoci dosiahol iba 30. miesto vo svojom 19. týždni.
Zoznam skladieb.
Spojené kráľovstvo.
Vydaný v roku 1992 cez ATCO
Nemecko a Francúzsko.
Vydaný v roku 1992 cez ATCO
Austrália.
Vydaný v roku 1992 cez Albert Productions / Epic Records
USA a Kanada.
Vydaný v roku 1992 cez ATCO
Majstrovstvá Európy v hádzanej mužov 2002

Majstrovstvá Európy v hádzanej mužov 2002 bol v poradí 5. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v šiestich švédskych mestách: Štokholm, Göteborg, Jönköping, Västeräs, Helsingborg a Skövde, v dňoch od 25. januára3. februára 2002, za účasti 16 tímov. Nováčikmi turnaja boli družstvá Izraela, Poľska a Švajčiarska. Počet účastníkov sa oproti predchádzajúcim turnajom zvýšil o 4 tímy na číslo 16. Svoj štvrtý titul (tretí v rade) získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2003, ktoré organizovalo Portugalsko. Kvalifikovali sa na ne 3 najlepšie družstvá.
Zoznam národných parkov v Kanade

Toto je zoznam národných parkov v Kanade. Kanadské národné parky chránia veľkolepé a tiež reprezentatívne oblasti krajiny, nachádzajúce sa v každom z 13 provincií a teritórií. Cieľom služby národných parkov je vytvorenie systému chránených oblastí, ktoré reprezentuje každý z rozličných prírodných regiónov krajiny. Parks Canadariadiaca a administratívna agentúra pre systém, vyvinula plán s označenými 39 rozdielnymi regiónmi určenými pre reprezentáciu. V roku 2005, Parks Canada oznámila, že systém bol na viac ako 60% úplný. Kanadské parky boli zorganizované v prvom rade kvôli ochrane ekologickej integrity parkov, a v druhom rade kvôli umožneniu verejnosti v bádaní a učení sa o prírodných priestoroch Kanady. Realizácia štúdií je v súčasnosti v priebehu pre vytvorenie ďalších národných parkov v niekoľkých oblastiach, vrátane Wolf Lake v teritóriu Yukon, juhu Okanaganského údolia Similkameen v Britskej Kolumbii a nížiny v Manitobe (severozápad Lake Winnipeg).
Kanada má v súčasnosti 36 národných parkov a 6 národných prírodných rezervácií (vrátane Kluane National Park and Reserve, ktorá je považovaná aj za národný park a aj za rezerváciu). Tento zoznam obsahuje takisto štyri Národné morské rezervácie (NMCAs) krajiny, jednu národnú krajinnú pamiatku, a štyri parky budúcnosti.
Národné morské rezervácie.
Národné morské rezervácie (NMCAs) sú relatívne novým doplnkom v parkovom systéme. Tieto oblasti majú rozdielne smernice ako ich pozemné náprotivky. Prvou takouto oblasťou bola oficiálne vyhlásená Lake Superior National Marine Conservation Area, hoci dátum otvorenia ešte nebol odhalený. Ďalšie oblasti v jednaní sú južná úžina Strait of Georgia a Gwaii Haanas v Britskej Kolumbii a tiež sa vedú diskusie kvôli štúdiám vhodnosti oblastí južného pobrežia Newfoundlandu.
Národné krajinné pamiatky.
Okrem národných parkov, program národných krajinných pamiatok bol založený v roku 1978. Krajinné pamiatky boli plánované na ochranu špecifických prírodných charakteristík považovaných za "výrazné, výnimočné, unikátne, alebo raritné pre krajinu. Tieto prírodné charakteristiky by typicky boli izolované entity vedeckého záujmu."
Aqua (hudobná skupina)

Aqua je dánska eurodance/dance-popová skupina, známa hlavne vďaka svojmu hitu z roku 1997 „Barbie Girl“. Skupina bola založená v roku 1989 a získala si veľký úspech počas druhej polovice 90. rokov. Skupina sa dostala do rebríčku UK Singles Chart s prvými tromi singlami. Pred rozdelením v júli 2001 vydala dva albumy: "Aquarium" (1997) a "Aquarius" (2000). Skupina dodnes predala s odhadom 33 miliónov albumov a singlov, čím sa stala najúspešnejšou dánskou skupinou vôbec.
Zoznam osobností Fréjusu

Toto je zoznam významných osobností, ktoré žijú/žili a pôsobia/pôsobili vo francúzskom meste Fréjus.
Národný park Abisko

Národný park Abisko je národný park v Švédsku. Patrí medzi najstaršie v Európe, bol vyhlásený v roku 1909. Na jeho území sa nachádza najvýznamnejšia švédska prírodovedná výskumná stanica.
Poloha a charakteristika.
Nachádza sa v severnej časti krajiny, s najvyšším bodom vo výške a rozlohou viac ako 7500 hektárov. Park sa tiahne pozdĺž kaňonu rieky Abiskojakka, ktorá napája jazero Torneträsk; pri jej ústí hniezdia početné kolónie vtákov. 30% územia tvoria vegetáciou nepokryté skalné útvary. Park je bohatý najmä čo sa týka flóry: v nížinách sa objavujú brezové lesy, vo vyšších polohách kosodrevina. Zaujímavosťou je, že v parku chýbajú ihličnany, naopak sa tu vyskytujú divé orchidey a viacero druhov mäsožravých rastlín.
&lt;br&gt;Faunu tvoria typickí zástupcovia severnej Európy - medveď, rys, líška a podobne.
Coworking

Coworking predstavuje štýl práce a podnikania vo flexibilnom kancelárskom prostredí spoločne využívanom viacerými pracovníkmi. Je to taktiež komunita nezávisle pracujúcich ľudí, ktorým spoločné priestory umožňujú stotožňovať sa s rovnakými hodnotami, skúsenosťami, nápadmi a profitovať zo synergického efektu, ktorý prináša sústredenie talentovaných pracovníkov na jednom mieste.
Vznik coworkingových centier je výsledkom hľadania stratégií, ako sa vyrovnať s rizikami a problémami nových, flexibilných štýlov práce. Niektoré coworkingové centrá boli založené internetovými podnikateľmi, ktorí hľadali alternatívu k práci z kaviarní alebo k izolácii spôsobenej prácou z domu. Počet coworkingových centier vzrástol k roku 2011 celosvetovo na viac ako 1 100 a má rastúci trend.
Medzi výhody coworkingu patrí pozitívny vplyv na psychiku a výkonnosť, pretože umožňuje nadviazať nové kontakty a vykonávať prácu v komunite podobne zmýšľajúcich ľudí ochotných podeliť sa o informácie, skúsenosti a rady. Rieši nevýhody práce v domácom prostredí, ktorá je charakteristická izoláciou, množstvom rušivých vplyvov, nízkou motiváciu, stratou sociálneho kontaktu a prerastaním práce do súkromia.
Najčastejšie coworking využívajú napríklad obchodníci, umelci, programátori, konzultanti, dizajnéri, makléri, agenti, malé a začínajúce firmy.
Priestory, ktoré coworkingové centrá ponúkajú svojim členom, sú pripravené k okamžitému použitiu a nevyžadujú žiadne počiatočné a investičné náklady. K základnej výbave každého pracovného miesta spravidla patrí stôl, kancelárska stolička, internetové pripojenie a k dispozícii býva sieťová tlačiareň a mítingové priestory.
Väčšina centier ponúka na výber viac druhov členstva, od prístupu 24 hodín denne a 7 dní v týždni, cez prístup iba v pracovné dni až po členstvá obmedzené na víkendy alebo prácu v noci. Minimálna dĺžka prenájmu pracovného miesta sa pohybuje od jedného dňa až po jeden mesiac. Priemerná cena mesačného členstva je na úrovni 195 $ v USA, 189 € v Európe, a 168 £ vo Veľkej Británii. Na Slovensku sa ceny mesačného členstva pohybujú od 60 do 190 €.
Ablácia (ľadovec)

Ablácia je geologický proces, pri ktorom dochádza k úbytku hmoty snehového poľa alebo ľadovca. Tento proces môže mať viaceré príčiny:
Ablácia mení povrch ľadovca, pričom charakter zmien závisí od štruktúry ľadu a pôsobenia jednotlivých príčin.
Aqua

Aqua môže byť:
HK Spartak Dubnica nad Váhom v sezóne 1996/1997

HK Spartak Dubnica nad Váhom v sezóne 1996/1997 hrala v extralige tretiu sezónu. Sezóna nedopadla pre klub dobre. V základnej časti skončil na 8 mieste a hral barážovú časť extraligy z ktorej zostúpil do 1. hokejovej ligy.
Tabuľka po Základnej časti
Prvých šesť tímov postúpilo do play-off. Štyri zvyšné kluby VTJ Spišská Nová Ves, HK Spartak Dubnica nad Váhom, MHC Nitra a ŠK Iskra Banská Bystrica išli hrať Baráž o extraligu, do ktorej postúpili z 1. hokejovej ligy kluby HKM Zvolen, HK 36 Skalica, HK VTJ Prešov a HC MEZ VTJ Michalovce.
Baráž o extraligu
Účasť v extralige v nasledujúcej sezóne si vybojovali kluby MHC Nitra, HK 36 Skalica, VTJ Spišská Nová Ves a HKM Zvolen. Zvyšné kluby medzi ktorými bola aj HK Spartak Dubnica nad Váhom zostúpili do 1. hokejovej ligy SR. Medzi mužstvami, ktoré si vybojovali postup do extraligy boli dvaja nováčikovia HK 36 Skalica a HKM Zvolen, ktoré nahradili zostupujúce mužstvá ŠK Iskra Banská Bystrica a HK Spartak Dubnica nad Váhom.
Extraligová "B" skupina a následný pád do 1.ligy.
V sezóne 1996/1997 skončila Dubnica v extralige po základnej časti na 8. mieste s počtom 24 bodov. Keďže sa menil model súťaže, 8. miesto Dubnici na play-off nestačilo. Do vyraďovacích bojov totiž po novom postupovalo iba prvých 6 mužstiev. O tom, že sa Dubnica do týchto bojov nedostane sa rozhodlo až v poslednom, 36. kole základnej časti. Mužstvá, ktoré skončili na siedmom až desiatom mieste, čakala prelínacia súťaž (extraliga "B") do ktorej postúpili 4 najlepšie kluby z 1.ligy. V súťaži sa predstavili extraligisti Spišská Nová Ves, Dubnica nad Váhom, Nitra a Banská Bystrica a prvoligove kluby Skalica, Zvolen, Prešov a Michalovce. Osem klubov tak hralo o 4 miesta pre extraligovú sezónu 1997/1998. Dubnici, ktorá bojovala do posledného kola základnej časti o prvú šestku, ale prelínacia súťaž vôbec nevyšla. Skončila v nej až na 7. mieste len s 10 bodmi, pričom toľko nahrali aj šieste Michalovce. O lepšom umiestnení v konečnej tabuľke rozhodli vzájomné zápasy. Dubnicu čakal nečakaný zostup do 1. ligy, keď doplatili na nie zrovna najlepší systém súťaže. Z extraligy zostúpila okrem Dubnice do 1. ligy Banská Bystrica. Pre Dubnicu sa tak extraligové pôsobenie na dlhé roky skončilo.